Αριθ. C 49/56 Επίσημη Εφημερίδα των Ευρωπαϊκών Κοινοτήτων 28. 2. 90 
Πρόταση 
ΚΑΝΟΝΙΣΜΟΥ (ΕΟΚ) αριθ ΤΟΥ ΣΥΜΒΟΥΛΙΟΥ 
της . . . 
για την τροποποίηση του κανονισμού (ΕΟΚ) αριθ. 1357/80 περί καθιερώσεως καθεστώτος 
πριμοδοτήσεως για τη διατήρηση του πληθυσμού των θηλαζουσών αγελάδων 
(90/C 49/40) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι, σύμφωνα με το άρθρο 2 του κανονισμού (ΕΟΚ) αριθ. 
1357/80 0), όπως τροποποιήθηκε τελευταία από τον κανο­
νισμό (ΕΟΚ) αριθ. 573/89 (2), η πριμοδότηση στη διατήρηση 
του πληθυσμού των θηλαζουσών αγελάδων παρέχεται απο­
κλειστικά στη γαλακτοκομική παραγωγή που πωλείται στο 
αγρόκτημα* 
ότι οι μικροί παραγωγοί, προκειμένου να επιτύχουν ικανο­
ποιητικό εισόδημα, διατηρούν ένα πληθυσμό γαλακτοπαρα­
γωγών αγελάδων και ένα πληθυσμό θηλαζουσών αγελάδων 
ότι δικαιολογείται, εφεξής, να περιληφθούν στο καθεστώς 
της πριμοδοτήσεως· 
ότι η παρουσία δύο διαφορετικών πληθυσμών στην ίδια 
εκμετάλλευση καθιστά δυσχερέστερο τον έλεγχο των επιλέ­
ξιμων αγελάδων ότι είναι σκόπιμο, για να διευκολυνθούν οι 
έλεγχοι, να προβλεφθεί ότι οι θηλάζουσες αγελάδες και οι 
γαλακτοπαραγωγές αγελάδες του δικαιούχου ανήκουν σε 
διαφορετικές φυλές· ότι θα πρέπει, επιπλέον, να προβλεφθεί 
ότι θα εγκριθούν συμπληρωματικές λεπτομέρειες ελέγχου 
σύμφωνα με τη διαδικασία που προβλέπεται στο άρθρο 27 του 
κανονισμού (ΕΟΚ) αριθ. 805/68 του Συμβουλίου της 27ης 
Ιουνίου 1968 περί κοινής οργανώσεως της αγοράς στον τομέα 
του βοείου κρέατος (3), όπως τροποποιήθηκε τελευταία από 
τον κανονισμό (ΕΟΚ) αριθ. 571/89 (4)· 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Ο κανονισμός (ΕΟΚ) αριθ. 1357/80 τροποποιείται ως εξής: 
1. Παρεμβάλλεται το ακόλουθο άρθρο 2α: 
«Άρθρο 2α 
1. Κατά παρέκκλιση από το άρθρο 2 παράγραφος 1, οι 
παραγωγοί γάλακτος των οποίων η πραγματική διαθέ­
σιμη ατομική ποσότητα αναφοράς που αναφέρεται στο 
άρθρο 5γ του κανονισμού (ΕΟΚ) αριθ. 804/68 του Συμβου­
λίου (*), μετά από αφαίρεση των ποσοτήτων που ανα-
(·) ΕΕ αριθ. L 140 της 5. 6. 1980, σ. 1. 
(2) ΕΕ αριθ. L 63 της 7. 3. 1989, σ. 3. 
(3) ΕΕ αριθ. L 148 της 28. 6. 1968, σ. 24. 
(") ΕΕ αριθ. L 61 της 4. 3. 1989, σ. 43. στέλλονται βάσει του κανονισμού (ΕΟΚ) αριθ. 775/87 του 
Συμβουλίου (**), είναι μικρότερη ή ίση με 60 000 χιλιό­
γραμμα για την περίοδο των 12 μηνών κατά τη διάρκεια 
της οποίας έχει υποβληθεί η αίτηση πριμοδοτήσεως, 
μπορούν να επωφεληθούν της πριμοδοτήσεως για το 
θηλάζοντα πληθυσμό. 
2. Στην περίπτωση αυτή, η χορήγηση της πριμοδοτή­
σεως εξαρτάται από την υποχρέωση του δικαιούχου να 
διατηρήσει στην εκμετάλλευση του, κατά τη διάρκεια 
τουλάχιστον εξαμήνου από την ημέρα υποβολής της 
αιτήσεως, αριθμό θηλαζουσών αγελάδων ή εγκύων δαμά-
λεων τουλάχιστον ίσο με εκείνο για τον οποίο χορηγήθηκε 
το δικαίωμα της πριμοδοτήσεως. Επιπλέον, ο δικαιούχος 
πρέπει να αποδείξει ότι οι θηλάζουσες αγελάδες που 
αποτελούν αντικείμενο της αιτήσεως ανήκουν σε άλλη 
φυλή από εκείνη στην οποία ανήκουν οι γαλακτοπαρα­
γωγοί αγελάδες που διατηρούνται στην εκμετάλλευση 
του. 
(*) ΕΕ αριθ. L 148 της 28. 6. 1968, σ. 13. 
(**) ΕΕ αριθ. L 78 της 20. 3. 1987, σ. 5.» 
2. Στο άρθρο 5 παράγραφος 4, οι όροι «και των οποίων ο 
κάτοχος δεν παραδίδει ούτε γάλα ούτε γαλακτοκομικά 
προϊόντα» στο πρώτο εδάφιο και στο τρίτο εδάφιο της εν 
λόγω παραγράφου, οι όροι «των οποίων ο κάτοχος δεν 
παραδίδει ούτε γάλα ούτε γαλακτοκομικά προϊόντα» 
διαγράφονται. 
3. Το άρθρο 6 αντικαθίσταται από το ακόλουθο κείμενο: 
«Άρθρο 6 
Θεσπίζονται σύμφωνα με τη διαδικασία που προβλέπεται 
στο άρθρο 27 του κανονισμού (ΕΟΚ) αριθ. 805/68, 
ιδίως: 
α) οι περίοδοι υποβολής των αιτήσεων χορηγήσεως της 
πριμοδοτήσεως· 
β) οι διατάξεις όσον αφορά την πληρωμή των πριμοδο­
τήσεων 
γ) οι λεπτομέρειες ελέγχου του αριθμού των θηλαζουσών 
αγελάδων που έχουν δηλωθεί και η τήρηση της 
υποχρεώσεως που αναφέρεται στα άρθρα 2 και 2α· 
δ) οι λεπτομέρειες του συμπληρωματικού ελέγχου για 
την εφαρμογή των διατάξεων που αναφέρονται στο 
άρθρο 2α· 
ε) οι εξαιρετικές περιπτώσεις που επιτρέπουν την απο­
δέσμευση της υποχρεώσεως που αναφέρεται στα 
άρθρα 2 και 2α· 
στ) οι άλλες λεπτομέρειες εφαρμογής του παρόντος 
κανονισμού.» 
Άρθρο 2 
Ο παρών κανονισμός αρχίζει να ισχύει την τρίτη ημέρα από 
τη δημοσίευση του στην Επίσημη Εφημερίδα των Ευρωπαϊ­
κών Κοινοτήτων. 
Εφαρμόζεται στις αιτήσεις που υποβάλλονται από τις 15 
Ιουνίου 1990. 
28. 2. 90 Επίσημη Εφημερίδα των Ευρωπαϊκών Κοινοτήτων Αριθ. € 49/57 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε 
κράτος μέλος. 
Βρυξέλλες, . . . 
Για το Συμβούλιο